Hati ya kufanya muhtasari: Daraja hilo linapatikana katika mlango wa Mto Pearl na linasifiwa kama ufanisi mkubwa wa kihandisi. 

Daraja hilo lina pia njia ya chini kwa chini na linaunganisha visiwa vya Hong Kong na China bara kupitia Macau.

Kutoka mwanzo wake hadi mwisho wake, ukishirikisha pia barabara mbili zinazoliunganisha, daraja hilo urefu wake ni mara 20 zaidi ya daraja maarufu la Golden Gate linalopatikana San Francisco.

Daraja hilo limejengwa kuhimili mitetemeko ya ardhi na vimbunga ambavyo mara kwa mara hukumba eneo hilo.

Limejengwa pia kuhimili kugongwa na meli iwapo ajali kama hiyo itatokea.

Ili kuziwezesha meli kupitia mlango huo wa mto, daraja hilo linafikia wakati na kuingia chini ya maji, na kuwa barabara ya chini kwa chini ya urefu wa 6.7km, kupitia visiwa viwili bandia, kwa maana kwamba visiwa hivyo ni vya kujengwa na si asilia.

Mradi huo wa ujenzi unapitia katika eneo ambalo hupitia ndege zikipaa na zikienda kutua katika uwanja wa kimataifa wa Hong Kong.

Hii iliwalazimu wahandisi kuhakikisha kwamba daraja hilo haliendi juu sana.

Ujenzi wa mradi huo ulianza mwaka 2009 lakini ulicheleweshwa mara kwa mara na pia kukawa na wasiwasi kuhusu usalama wake.

Aidha, gharama yake ya ujenzi imekuwa ikipanda mara kwa mara na kwa jumla sasa inakadiriwa limegharimu zaidi ya $20bn (£15.3bn). 

Mwanzoni ilitarajiwa daraja hilo lingefunguliwa rasmi mwaka 2016 lakini hata tarehe kamili ya uzinduzi wake mwezi huu haikuwa imethibitishwa, hadi ilipobainishwa jana kwamba lingezinduliwa leo.

Sio tu kwamba ujenzi wa daraja hilo umepita bajeti pia na muda uliokadiriwa kutumika kulijenga bali pia limegharimu maisha ya watu.

Maafisa wa Hong Kong na China wanasema kwamba wajenzi tisa walifariki wakati wa ujenzi wa daraja hilo.

Daraja hili linaunganisha maeneo matatu ya China - mawili ni ya utawala maalum ya Makau na Hong Kong na eneo la tatu ni China bara.

Hii ina maana kwmaba daraja hili linapitia maeneo yenye mifumo tofauti ya kisheria na kisiasa.

Mabasi na magari ya kibiashara yatasafirisha abiria na mizigo kupitia daraja...\nMuhtasari katika lugha sawa na hati:
Daraja refu zaidi duniani ambalo lina umbali wa  55km ( maili  34),  linalofahamika kama daraja la  Hong Kong-Zhuhai-Macau  limefunguliwa rasmi.